नई दिल्ली: उपराष्ट्रपति एम. वेंकैया नायडू ने अपने आवास पर देश के जाने-माने नाटककार दया प्रकाश सिन्हा की किताब Two Classical Plays From India का विमोचन किया। इस मौके पर उपराष्ट्रपति एम वेंकैया नायडू ने डीपी सिन्हा के कृतित्व और व्यक्तित्व पर विस्तार से प्रकाश डाला। उपराष्ट्रपति ने प्रसिध्द नाटक ‘रक्त-अभिषेक’ की चर्चा करते हुए कहा कि ये नाटक पूरे देश में काफी लोकप्रिय हुआ है यही नहीं डीपी सिन्हा के ज्यादातर नाटक बेहद लोकप्रिय हुए हैं और समाज में गहरी छाप छोड़ी है। इस मौके पर श्री नायडू ने कहा कि डीपी सिन्हा उनके पुराने साथी रहे हैं और उनका साहित्य समाज को आईना दिखाने काम करता है।